হেনরি হাওয়েল (; জন্ম: ২৯ নভেম্বর, ১৮৯০ - মৃত্যু: ৯ জুলাই, ১৯৩২) ওয়ারউইকশায়ারের বার্মিংহাম এলাকার হকলিতে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৪ সময়কালে ইংল্যান্ডের পক্ষে আন্তর্জাতিক ক্রিকেটে অংশ নিয়েছেন।  ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিং করতেন হ্যারি হাওয়েল।   প্রথম-শ্রেণীর ক্রিকেট  ১৯১৩ থেকে ১৯২৮ সাল পর্যন্ত হ্যারি হাওয়েলের প্রথম-শ্রেণীর খেলোয়াড়ী জীবন চলমান ছিল। ওয়ারউইকশায়ারের হকলি এলাকায় হ্যারি হাওয়েলের জন্ম। ডানহাতি ফাস্ট বোলার ও ডানহাতি ব্যাটসম্যান হিসেবে ওয়ারউইকশায়ারের পক্ষে কাউন্টি ক্রিকেটে অংশ নিতেন।Harry Howell stats at cricinfo  ১৯২২ সালে হ্যাম্পশায়ার দলকে মাত্র ১৫ রানে গুটিয়ে দিতে অবিশ্বাস্য ভূমিকায় রাখেন। ঐ ইনিংসে তিনি মাত্র সাত রানের বিনিময়ে ৬ উইকেট লাভ করেন। ১৯২৩ মৌসুমে ১৫২ উইকেট পেয়েছিলেন। তন্মধ্যে, ওয়ারউইকশায়ারের প্রথম বোলার হিসেবে এক ইনিংসে দশ উইকেট পেয়েছিলেন।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ হয়েছিল হ্যারি হাওয়েলের। ৩১ ডিসেম্বর, ১৯২০ তারিখে মেলবোর্নে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১৬ আগস্ট, ১৯২৪ তারিখে ওভালে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।  ১৯২০-২১ মৌসুমে ইংরেজ দল অস্ট্রেলিয়া গমন করে। এমসিজিতে অ্যাশেজ সিরিজের খেলায় অংশ নেন। টেস্টগুলোয় অংশ নিয়ে সাতটি উইকেট দখল করতে সমর্থ হন।   ফুটবলে অংশগ্রহণ  ক্রিকেটের পাশাপাশি ফুটবল খেলায়ও সিদ্ধহস্তের অধিকারী ছিলেন হ্যারি হাওয়েল। উলভারহ্যাম্পটন ওয়ান্ডারার্স, স্টোক, পোর্ট ভেল, সাউদাম্পটন, নর্থফ্লিট, অ্যাক্রিংটন স্ট্যানলি ও ম্যান্সফিল্ড টাউনের পক্ষে পেশাদারী পর্যায়ের ফুটবল খেলায় অংশ নিয়েছেন তিনি।  প্রথম বিশ্বযুদ্ধ চলাকালীন বারস্লেম সুইফটস ও উলভারহ্যাম্পটন ওয়ান্ডারার্সের পক্ষে ফুটবল খেলায় অংশ নিয়েছেন। এছাড়াও, স্টোক ও পোর্ট ভ্যালের পক্ষে অতিথি খেলোয়াড় হিসেবে অংশ নিতেন। স্টোকসের সদস্য থাকাকালে ১৯১৬-১৭ ও ১৯১৭-১৮ মৌসুমে ৫৭ খেলায় অংশ নিয়ে ৪২ গোল করেন। ৯ এপ্রিল, ১৯১৭ তারিখে ভিক্টোরিয়া গ্রাউন্ডে ম্যানচেস্টার সিটির বিপক্ষে হ্যাট্রিক করেন। ঐ খেলায় তার দল ৫-০ গোলে জয় পায়। এরপর ১৬ মার্চ, ১৯১৮ তারিখে আবারো হ্যাট্রিক কর্ম সম্পন্ন করেন। বার্নলির বিপক্ষে খেলায় তার দল ৯-০ গোলে জয়লাভ করে। অতিথি খেলোয়াড় হওয়া সত্ত্বেও পোর্ট ভ্যালের পক্ষে সর্বোচ্চ গোলকারীর ভূমিকায় অবতীর্ণ হয়েছিলেন। ১৯১৮-১৯ মৌসুমে এগারো খেলায় অংশ নিয়ে নয় গোল করেছিলেন তিনি।  ১৯১৯ সালের গ্রীষ্মে ওল্ভসে ফিরে আসেন ও পরবর্তীতে সাউদাম্পটনের পক্ষে খেলার জন্যে চুক্তিবদ্ধ হন। তবে, একাদশ দলের পক্ষে কোন খেলায় অংশ নিতে পারেননি। ফুটবল লিগে ওল্ভসের পক্ষে সর্বমোট ৩৮টি ও অ্যাক্রিংটন স্ট্যানলির পক্ষে তিনটি খেলায় অংশ নেন।   পরিসংখ্যান  উৎস:  ক্লাবমৌসুমবিভাগলিগএফএ কাপসর্বমোটঅংশগ্রহণগোলঅংশগ্রহণগোলঅংশগ্রহণগোলউলভারহ্যাম্পটন ওয়ান্ডারার্স১৯১৩-১৪দ্বিতীয় বিভাগ১৫০৩২১৮২১৯১৪-১৫দ্বিতীয় বিভাগ১২৪০০১২৪১৯১৯-২০দ্বিতীয় বিভাগ১১২০০১১২সর্বমোট৩৮৬৩২৪১৮সাউদাম্পটন১৯২০-১৯২১তৃতীয় বিভাগ দক্ষিণ০০০০০০অ্যাক্রিংটন স্ট্যানলি১৯২২-২৩তৃতীয় বিভাগ দক্ষিণ৩০০০৩০খেলোয়াড়ী জীবনের সর্বমোট৪১৬৩২৪৪৮   দেহাবসান  ৯ জুলাই, ১৯৩২ তারিখে ৪১ বছর বয়সে বার্মিংহামের সেলি ওক এলাকায় হ্যারি হাওয়েলের দেহাবসান ঘটে। তার কনিষ্ঠ ভ্রাতা আলবার্ট হাওয়েল ১৯১৯ থেকে ১৯২২ সময়কালে ওয়ারউইকশায়ারের পক্ষে প্রথম-শ্রেণীর ক্রিকেট খেলেছেন।   তথ্যসূত্র    আরও দেখুন   সিস পার্কিন  জ্যাক রাসেল (ক্রিকেটার, জন্ম ১৮৮৭)  অ্যাশেজ সিরিজের তালিকা ইংরেজ টেস্ট ক্রিকেটারদের তালিকা   বহিঃসংযোগ        বিষয়শ্রেণী:১৮৯০-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইনিংসে ১০ উইকেট লাভকারী ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:এ. ই. আর. জিলিগান একাদশের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ইংরেজ পুরুষ ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:অ্যাক্রিংটন স্ট্যানলি ফুটবল ক্লাবের (১৮৯২) খেলোয়াড় বিষয়শ্রেণী:নর্থফ্লিট ইউনাইটেড ফুটবল ক্লাবের খেলোয়াড় বিষয়শ্রেণী:ম্যান্সফিল্ড টাউন ফুটবল ক্লাবের খেলোয়াড় বিষয়শ্রেণী:পোর্ট ভ্যাল ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:সাউদাম্পটন ফুটবল ক্লাবের খেলোয়াড় বিষয়শ্রেণী:স্টোক সিটি ফুটবল ক্লাবের যুদ্ধকালীন অতিথি খেলোয়াড় বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:বার্মিংহামের (পশ্চিম মিডল্যান্ডস) থেকে আগত ক্রিকেটার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ